

**LIETUVOS RESPUBLIKOS SUSISIEKIMO MINISTRAS**

**ĮSAKYMAS**

**DĖL LIETUVOS RESPUBLIKOS SUSISIEKIMO MINISTRO 2008 M. RUGSĖJO 10 D. ĮSAKYMO NR. 3-327 „DĖL KLAIPĖDOS VALSTYBINIO JŪRŲ UOSTO LAIVYBOS TAISYKLIŲ PATVIRTINIMO“ PAKEITIMO**

2019 m. vasario 14 d. Nr. 3-75

Vilnius

P a k e i č i u Klaipėdos valstybinio jūrų uosto laivybos taisykles, patvirtintas Lietuvos Respublikos susisiekimo ministro 2008 m. rugsėjo 10 d. įsakymu Nr. 3-327 „Dėl Klaipėdos valstybinio jūrų uosto laivybos taisyklių patvirtinimo“:

1. Pakeičiu 9 punktą ir jį išdėstau taip:

„9. Į uostą plaukiantis laivas privalo pasikeisti balastinius vandenis, kaip tai numatyta Laivų balastinių vandenų ir nuosėdų valdymo ir kontrolės priemonių, skirtų išvengti kenksmingųjų ir ligas sukeliančių vandens organizmų, apraše, patvirtintame Lietuvos Respublikos susisiekimo ministro, Lietuvos Respublikos aplinkos ministro ir Lietuvos Respublikos sveikatos apsaugos ministro 2013 m. lapkričio 14 d. įsakymu Nr. 3-577/D1-841/V-1038.“

2. Pakeičiu 26.5 papunktį ir jį išdėstau taip:

„26.5. Lietuvos transporto saugos administracijos (toliau – Administracija) Laivybos priežiūros skyriaus laivo patikrinimo aktą, o Lietuvos Respublikos vidaus vandenų laivų registre registruoti laivai – laivo tinkamumo plaukioti liudijimą arba laivo techninės apžiūros taloną.“

3. Pakeičiu 87 punktą ir jį išdėstau taip:

„87. Laivas, prišvartuotas prie krantinės, privalo pilti balastinius vandenis taip, kad balastinių vandenų srovė nekliudytų krantinės.“

4. Pakeičiu 110 punktą ir jį išdėstau taip:

„110. Povandeniniai techniniai darbai uosto akvatorijoje atliekami tik leidus uosto kapitonui ir suderinus su uosto žemės naudotoju, prie kurio naudojamų krantinių bus vykdomi darbai. Įmonės, siekiančios vykdyti povandeninius techninius darbus jūrų uostuose ir jūroje, turi atitikti Saugios laivybos įstatymo 401 straipsnio reikalavimus.“

5. Pakeičiu 145 punktą ir jį išdėstau taip:

„145. Švartuoti laivus uoste gali tik asmenys, turintys galiojantį švartuotojo pažymėjimą. Vykdydami švartavimo veiklą asmenys pildo švartavimo operacijų žurnalą.“

Susisiekimo ministras Rokas Masiulis